<diacritize> Emi, Olowo-aye, omo Akowediran, arewa lokunrin, mo wa si Igbo Olodumare lati se ode, mo ba isoro pade loju ona, sugbon Olodumare yo mi ninu won, ni igbehin mo de odo oba Igbo Olodumare, oba naa ni o se inawo igbeyawo fun mi, igbeyawo iyawo mi ti o bi omo mi, Akara-oogun. Oba naa na owo pupo nitori igbewayo mi yii, o na owo, o na ara, o se itoju mi bi o ti ye ki eni ti o ba feran eni se nitori naa mo si ro pe o ye ki n bere si maa ko itan igbesi-aye mi yii sile nitori oju mi ti ri nnkan si ehin, iwa ti oba yii hu si ti fi han mi pe nnkan ti oju n ri ninu aye ye ni kiko sile fun awon ti n bo lehin, nitori aye kun fun koto, petele, ati awon oke gbogbo. Emi ti mo ba Anjannu-iberu ti i se onibode Igbo Olodumare ja ti o si dabi eni pe temi pari laye, mo tun ba ara mi ninu keke lehin naa pelu iyawo mi afesona, mo tun di eni ti n gbe ile peteesi, mo di eni ti n gbe iyawo ti aye n gbo ti orun n mo; n o ko itan iyoku igbesi-aye mi sile nitori n ko mo ohun ti n bo niwaju. <yor>Èmi, Olówó-ayé, ọmọ Akọwédìran, arẹwà lọkùnrin, mo wá sí Igbó Olódùmarè láti ṣe ọdẹ, mo bá ìṣòro pàdé lójú ọnà, ṣùgbọn Olódùmarè yọ mí nínú wọn, ní ìgbẹhìn mo dé ọdọ ọba Igbó Olódùmarè, ọba náà ni ó ṣe ìnáwó ìgbéyàwó fún mi, ìgbéyàwó ìyàwó mi tí ó bí ọmọ mi, Àkàrà-oògùn. Ọba náà ná owó púpọ nítorí ìgbéwàyó mi yìí, ó ná owó, ó ná ara, ó ṣe ìtọjú mi bi ó ti yẹ kí ẹni tí ó bá fẹràn ẹni ṣe nítorí náà mo sì rò pé ó yẹ kí n bẹrẹ sí máa kọ ìtàn ìgbésí-ayé mi yìí sílẹ nítorí ojú mi ti rí nǹkan sí ẹhìn, ìwà tí ọba yìí hù sì ti fi hàn mí pé nǹkan tí ojú ń rí nínú ayé yẹ ní kíkọ sílẹ fún àwọn tí ń bọ lẹhìn, nítorí ayé kún fún kòtò, pẹtẹlẹ, àti àwọn òkè gbogbo. Èmi tí mo bá Àǹjànnú-ìbẹrù tí í ṣe oníbodè Igbó Olódùmarè jà tí ó sì dàbí ẹni pé tèmi parí láyé, mo tún bá ara mi nínú kẹkẹ lẹhìn náà pẹlú ìyàwó mi àfẹsọnà, mo tún di ẹni tí n gbé ilé pẹtẹẹsì, mo di ẹni tí ń gbé ìyàwó tí ayé ń gbọ tí ọrun ń mọ; n ó kọ ìtàn ìyókù ìgbésí-ayé mi sílẹ nítorí n kò mọ ohun tí ń bọ níwájú. 